Hanne Albert har stået med notabilitet siden 2018, så lad os afklare det.
Hun har en hjemmeside og et holdingselskab og hendes ph.d. er tilgængelig. Der er omtale af hendes forskning på gigtforeningen], opslag på researchgate.net (ikke en side jeg kender), hun har fået noget anerkendelse for sin forskning ifølge dagensmedicin.dk og nogen påstår at det virker, hvilket der også er omtale af i Aarhus Stiftstidende.
Hun har skrevet 55 videnskabelige artikler, og ifølge artiklen har hun vundet en række priser, som dog vist er så fagspecifikke og specielle, at det nok er de færreste, der har hørt om dem. Er det nok?
Artiklen findes også på en:wiki, hvor den er oprettet af samme bruger, som vedkommendes eneste bidrag. () 23. okt 2019, 12:32 (CEST)
Jeg er helt enig med dig i, at der er alt for mange forskere i Danmark til, at de hver især kan få sig en artikel. Ligeså er der for mange gæster i Aftenshowet og BBC til, at de alle kan få sig en artikel. Men når et snævert, men banebrydende, forskningsresultat når (inter)nationale sendeflader, er kombinationen ofte et tegn på, at det ikke er hverken trivielt eller almindeligt uinteressant forskning. Så det er koblingen, jeg argumenterer for. Samt det faktum at hun desuden er ganske aktiv debattør og står ret alene med sit forskningsfelt på dansk territorium. Og så holder jeg fast i, at forskning på universitetet har større encyklopædisk berettigelse end pølsehornspisning og haveslangeophæng. -- () 24. okt 2019, 20:49 (CEST)
Læs: Der er megen banebrydende forskning på mange andre områder, der aldrig når så meget som lokal-tv, men er enormt betydningsfuld for forskningens stade. Journalistiske medier har en enormt snæver interessesfære, når det kommer til forskning på selv internationalt niveau. -- () 24. okt 2019, 20:50 (CEST)
